C 349/138
MT
Il-Ġurnal Uffiċjali tal-Unjoni Ewropea
29.9.2023
3.7.
Hija u tibni fuq il-kamp ta’ applikazzjoni tal-pakkett “lesti għall-mira ta’ 55 %”, li jkopri l-emissjonijiet mis-setturi kollha, il-proposta tal-Kummissjoni għall-vetturi heavy-duty tadotta l-metodoloġija “tank-to-wheel”, użata wkoll fir-Regolament dwar il-vetturi ħfief (LDV) (15), biex jiġu stabbiliti l-miri għat-tnaqqis tal-emissjonijiet tal-gassijiet serra.
Tali metodoloġija tissejjaħ ukoll “l-iżbokk tal-egżost”, peress li tqis biss is-CO2 emess mill-vettura waqt l-użu, filwaqt li l-gassijiet serra emessi matul il-manifattura tal-vetturi jew matul il-produzzjoni tal-fjuwils jew tal-enerġija huma koperti minn leġiżlazzjonijiet oħra bħas-Sistema tal-UE għall-Iskambju ta’ Kwoti tal-Emissjonijiet.
Il-kontribut tal-fjuwils rinnovabbli u b’livell baxx ta’ emissjonijiet tal-karbonju għall-fini tal-konformità mal-miri f’din il-leġiżlazzjoni speċifika twarrab, peress li l-Kummissjoni ma qisitux kosteffiċjenti u lanqas effettiv.
4.
Kummenti ġenerali 4.1.
Il-KESE jilqa’ l-objettiv ta’ dan ir-Regolament li jaċċellera l-pass tad-dekarbonizzazzjoni fis-settur u li jagħti spinta lit-trasformazzjoni strutturali tiegħu.
L-industrija Ewropea tat-trasport jeħtieġ li ġġedded il-flotta tagħha tat-trasport bit-triq, permezz tal-adozzjoni gradwali ta’ teknoloġiji ġodda tal-motopropulsjoni (ċelloli tal-fjuwil elettriċi/tal-idroġenu u magna tal-kombustjoni interna tal-idroġenu).
L-UE għandha taħtaf l-opportunità li tkun minn ta’ quddiem nett fl-industrija tat-trasport nadif.
L-iżviluppi jindikaw li t-teknoloġiji msemmijin jipprovdu perkors vijabbli u kosteffiċjenti għall-użu standard fit-trasport tal-merkanzija bit-trakkijiet fuq distanzi qosra, medji u (gradwalment) fit-tul.
4.2.
Il-KESE jinnota li l-Proposta tmur lil hinn mill-miri proposti bħalissa fiċ-Ċina, iżda mhix ambizzjuża daqs ir-Regolament adottat dan l-aħħar f’California.
F’Ġunju 2022, iċ-Ċina ħabbret proposta (“Stadju 4”) stmata li tissikka l-istandards tal-konsum tal-fjuwil fis-settur tal-vetturi heavy-duty bi 15 % sal-2026 bħala mira ġenerali fis-segmenti kollha tal-vetturi, biex tissostitwixxi l-“Istadju 3” preċedenti tagħha, implimentat fl-2019.
L-istandards tat-“Tieni Fażi” tal-Istati Uniti adottati fl-2016 u applikabbli għall-perjodu 2018-2027 huma stmati li jnaqqsu s-CO2 u l-konsum tal-fjuwil li jvarjaw skont it-tip ta’ vettura u jvarjaw minn 16 % sa 30 % meta mqabbla mal-linja bażi tagħhom tal-2010.
California, li l-istandards tal-emissjonijiet tagħha huma ġeneralment segwiti minn Stati oħra tal-Istati Uniti, dan l-aħħar adottat leġiżlazzjoni għal mira ta’ bejgħ tal-100 % tat-trakkijiet u x-xarabanks b’emissjonijiet żero sal-2036, li tippermetti biss vetturi elettriċi bil-batterija u b’ċellola tal-fjuwil tal-idroġenu.
Il-Pjan ta’ Azzjoni Nazzjonali għad-Dekarbonizzazzjoni tat-Trasport tal-Istati Uniti (16) jassenja wkoll rwol komplementari għal elettriku nadif, bijofjuwils/e-fjuwils sostenibbli, u idroġenu nadif għat-trasport b’mod ġenerali u għat-trasport bit-triq ta’ vetturi heavy-duty b’mod partikolari.
4.3.
Il-KESE josserva li r-Regolament propost mhux se jkun l-uniku qafas regolatorju li se jiltaqa’ miegħu s-settur.
Filwaqt li għadd ta’ Stati Membri, flimkien ma’ pajjiżi oħra (inklużi l-Istati Uniti), diġà wiegħdu li sal-2040 se jbigħu 100 % tal-vetturi heavy-duty (HDVs) b’emissjonijiet żero (17), huma mistennija diversi regolamenti fil-livell lokali u reġjonali (eż. projbizzjonijiet fuq id-dħul).
Għalkemm dawn tal-aħħar fil-biċċa l-kbira mhux se jkollhom l-għan li jiksbu azzjoni klimatika, se jkollhom impatt fuq l-operat u l-profittabbiltà ta’ dawk li mhumiex ZEVs, u fuq il-funzjonament tas-suq uniku.
4.4.
Il-KESE jirrikonoxxi l-importanza ta’ stimolu regolatorju bħala miżura ta’ politika min-naħa tal-provvista biex jitrawmu l-investimenti fit-teknoloġiji tal-vetturi b’emissjonijiet żero u l-użu tal-vetturi b’emissjonijiet żero, li eventwalment jikkontribwixxu, flimkien mal-fjuwils newrali tal-karbonju, għad-dekarbonizzazzjoni sħiħa tal-flotta tal-vetturi heavy-duty.
Madankollu, il-KESE jemmen li għandha tingħata attenzjoni wkoll lin-naħa tad-domanda u lill-kundizzjonijiet abilitanti ewlenin li jagħmlu l-użu tal-vetturi b’emissjonijiet żero għażla vijabbli għall-operaturi loġistiċi.
4.4.1.
Skont l-Assoċjazzjoni Ewropea tal-Manifatturi tal-Vetturi (ACEA), il-proposta tkun teħtieġ żieda sinifikanti fl-għadd ta’ vetturi b’emissjonijiet żero fit-triq mill-inqas sentejn qabel milli mistenni bħalissa.
B’mod speċifiku, il-mira proposta ġdida tkun tirrikjedi li aktar minn 400 000 vettura b’emissjonijiet żero jkunu qed joperaw f’inqas minn seba’ snin, u li qrib il-100 000 jiġu rreġistrati kull sena mill-2030 ’il quddiem, li jfisser li aktar minn terz tar-reġistrazzjonijiet il-ġodda
(15) (16) (17)
Ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta' rendiment fir-rigward tal-emissjonijiet ta' CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (ĠU L 111, 25.4.2019, p. 13).
DOE/EE-2675 | Jannar 2023.
COP27: USA, Ukraine, Ireland, Aruba, Belgium, Croatia, Curaçao, Dominican Republic, Liechtenstein, Lithuania sign Global MOU, support path to 100% new truck and bus sales by 2040 (17.11.22) (COP27: l-Istati Uniti tal-Amerka, l-Ukrajna, l-Irlanda, Aruba, il-Belġju, il-Kroazja, Curaçao, ir-Repubblika Dominicana, il-Liechtenstein, il-Litwanja jiffirmaw memorandum ta’ qbil dinji u jappoġġjaw tranżizzjoni għal bejgħ tal-100 % tat-trakkijiet u l-karozzi tal-linja ġodda b’emissjonijiet żero sal-2040 — mhux disponibbli bil-Malti).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27 (Fil-COP27, is-Segretarju tal-Enerġija tal-Istati Uniti jafferma l-impenn ta’ pajjiżu għal emissjonijiet netti żero u għall-ġlieda kontra t-tibdil fil-klima — mhux disponibbli bil-Malti).